## La Comunitat Valenciana estarà representada per 42 alumnes de Formació Professional en el campionat nacional de ‘Skills’

*** La competició nacional per a mostrar les habilitats en diferents especialitats tindrà lloc en 2026
* L’alumnat guanyador correspon a 12 centres de la província d’Alacant, 15 de la província de València i 5 de la de Castelló**

Un total de 42 alumnes de Formació Professional representaran la Comunitat Valenciana en el campionat de Skills nacional que se celebrarà en 2026. Estos alumnes són els que han aconseguit la medalla d’or en la fase autonòmica que s’ha celebrat de l’1 al 3 d’abril en Fira València.

El secretari autonòmic d’Educació, Daniel McEvoy, i la directora general d’FP, Marta Armendia, han assistit este divendres a l’acte d’entrega de les medalles d’or, plata i bronze als premiats del campionat de Formació Professional CVSkills 2025. A esta cita han assistit més de 6.000 alumnes d’ESO i d’ensenyances postobligatòries i 300 competidors han mostrat les seues destreses en 38 modalitats.

Les competicions de Skills tenen com a objectiu mostrar el talent i habilitats de l’FP competint en diferents especialitats, així com mostrar a la societat el potencial que tenen estos estudis. Els alumnes treballen en equip i demostren el seu esforç, innovació i compromís.

Els alumnes seleccionats per a assistir al campionat nacional pertanyen a les modalitats següents: Reparació de carrosseria; Tecnologia de l’automòbil; Pintura de l’automòbil; Lampisteria i calefacció; Instal·lacions elèctriques; ebenisteria; Edificació i obra civil; Fusteria; Jardineria paisatgística; Refrigeració i aire condicionat; Mecatrònica; Disseny mecànic-CAD; CNC Fresat; Soldadura; Electrònica, Control industrial; Tecnologia de laboratori; Sistemes robòtics integrats; Robòtica col·laborativa; Educació i control ambiental; Energies renovables; Floristeria; Tecnologia de la moda; Disseny de jocs i animació 3D; Aparadorisme i comercialització visual; Perruqueria; Estètica; Cuina; Servici de restaurants i bar; Atenció sociosanitària; Forn i pastisseria; Recepció hotelera; Mamprenedoria; Farmàcia i parafarmàcia; Desenrotllament web; Administració de sistemes en xarxa; *Cloud Computing*; i ciberseguretat.

**Centres amb alumnat premiat**

Els alumnes premiats amb la medalla d’or pertanyen a 32 centres educatius de la Comunitat Valenciana. Els 12 centres de la província d’Alacant són: CIPFP Canastell de Sant Vicent del Raspeig; IES El Palmeral d’Orihuela; IES La Canal de Petrer; IES Canónigo Manchón de Crevillent; IES Cotes Baixes d’Alcoi; IES Virgen del Remedio d’Alacant; IES Antonio José Cavanilles d’Alacant; IES Rodolfo Llopis de Callosa d’en Sarrià; IES Antonio Navarro Santafé de Villena; IES Pare Vitòria d’Alcoi; CIPFP Valle d’Elda; i IES Pedro Ibarra d’Elx.

Per la seua part, hi ha alumnat premiat de 15 centres de la província de València: IES Benicalap de València; IES Joan Fuster de Sueca; Escoles Professionals Luis Amigó de Godella; CIPFP Cheste; IES Molí del Sol de Mislata; CIPFP Ciutat de l’Aprenent de València; Comenius Centre Educatiu de València; IES Bernat de Guinovart d’Algemesí; IES Sivera Font de Canals; IES Camp de Morvedre de Sagunt; IES Tirant lo Blanc de Gandia; IES José María Parra d’Alzira; IES Guillem d’Alcalà de la Pobla de Farnals; CIPFP Mislata; i IES María Enríquez de Gandia.

Quant a la província de Castelló els alumnes premiats corresponen a 5 centres: Fundació Flors de Vila-real; IES Politècnic de Castelló de la Plana; CIPFP Benicarló; CIPFP Costa de Azahar de Castelló de la Plana; i IES Honori Garcia de la Vall d’Uixó.

L’alumnat guanyador del campionat Spain Skills representarà Espanya en els campionats EuroSkill i WorldSkill.

Fecha: 04/04/2025